Finland Gathering
2023-04-15 10:00 - 13:00 (Europe/Helsinki) | ESY Church, Veturitori 2, Helsinki, 00520, Suomi
Puhujana on John Lowndes Kanadasta ja ylistystä johtaa Riitta Rönnqvist Band.

Ylistäjien yhteyspäivät
2023-04-15 14:00 - 20:00 | Keravan Helluntaiseurakunta, Kuparisepänkatu 6, Kerava, 04250, Suomi
Ylistäjät eri puolilta Suomea kokoontuvat rakentamaan tutustumaan toisiaan, luomaan yhteyttä ja ylistämään yhdessä Jumalaa.

Rukous ja ylistysilta
2023-05-20 13:00 - 19:00 | Nummelan Seurakuntakeskus, Kappelitie 5, Nummela, 03100, Suomi
”Vain Kristus voi tehdä minusta uuden luomuksen”, kirjoittaa jazzlegenda Juhani ”Junnu” Aaltonen, joka vierailee Nummelan Rukous- ja ylistysillassa. Emäntänä muusikko-teologi Riitta Rönnqvist.
Jumalan ylistämistä ja rukousta musiikin ja improvisaation siivittämänä.
Tilaisuudessa vuorottelevat instrumentaalimusiikin päällä laulu ja rukous. Tule paikalle ja tuo oma rukouksesi mukaan rukouksen yhteiseen virtaan. Tilaisuus on yhteiskristillinen

Parantumisen ilta
2023-05-23 17:30 - 19:00 | Albergan kartano, Sokerilinnantie 7, Espoo, 02600, Suomi
Parantumisen ilta Leppävaarassa, Albergan kartanolla. Samalla juhlitaan pääkaupunkiseudun Healing Rooms klinikoiden kevätkauden päättäjäisiä. Ylistysmusiikkia johtaa Riitta Rönnqvist trio featuring Junnu Aaltonen
Tule ja tuo ystäväsikin mukaan! Avoin kaikille, ilmainen kahvitarjoilu.

Kristittyjen yhteinen rukouspäivä
2023-06-17 15:00 - 18:00 | Siion-seurakunta, Nordenskiöldinkatu 3, Helsinki, 00250, Suomi
Musiikissa Riitta Rönnqvist & Band.

Pohjolan tähystyspaikka: Jon Steinar Kjøllesdal
2023-09-07 19:30 - 21:30 | Zoom
Jon Steinar Kjøllesdal jakaa henkilökohtaisen tarinansa lähetyslapsesta Norjan KD:n puoluesihteeriksi ja rukousjohtajaksi ja siitä, miten Herra on johdattanut Norjan esirukoilijoita monenlaisten vaiheiden kautta rohkaiseviin rukousvastauksiin. Jon kertoo mm. siitä, mitä he ovat oppineet Jumalan johdatuksesta ja minkälaisia Jumalan pelkoa herättäviä käänteitä hallinnon korkeimmilla paikoilla on tapahtunut viime vuosina. Hän kertoo myös mitä Herra on puhunut hänelle ja muille esirukoilijoille Norjassa Suomesta ja erityisesti Vaasasta, yhdessä Norjan, Ruotsin ja Venäjän kanssa.
Saamme myös siunata rukouksillamme Jonia sekä norjalaisia veljiä ja siskoja, jotka rukoilevat nyt erityisesti Norjan kunnallisvaalien puolesta jotka järjestetään Syyskuun 11.päivä.

Infozoom: Rönnqvistin perheen ja yhdistyksen seuraavat askeleet
2023-09-11 18:30 - 20:00 | Zoom
Tervetuloa kuulemaan perheemme muutosvaiheesta ja seuraavista askeleistamme ylistyksen ja varustamisen alueella.
Infotilanteen tallenne: https://ylistys.fi/video/infozoom-ronnqvistit-ja-ylistys-fi/

Matka ylistyksenjohtajaksi -opetussarja, osa 1
2023-09-18 18:30 - 20:00 | Zoom
Riitta Rönnqvistin henkilökohtainen todistus Jumalan muuttavasta voimasta raamattuopetussarjan muodossa. Jumalan kutsuun vastaaminen aloittaa ihmisen elämässä ajanjakson, jolloin Jumalan puhdistava, parantava ja vapauttava työ alkaa. Riitan jumalasuhteen tarina lähtee liikkeelle lastenkodista vuodelta 1981. Tie lapsuuden kipeistä kokemuksista nykypäivään sisältää Jumalan systemaattisen työn, jossa vaihe vaiheelta riisutaan omavoimaisuutta, hylkäämisen haavoja, kipua ja katkeruutta. Tilalle rakentuu Jumalan sanan ja Hengen voimasta uusi identiteetti, lapseus ja lepo Jumalan lähellä. Parantuminen mahdollistaa kyvyn vastaanottaa Jumalan puhetta ja varustusta, ja vaeltaa uskossa Jeesusta seuraten. Opetussarja on maksuton. Paikka: Zoom (lisätiedot ja kutsulinkki yhteys@ylistys.fi)

Matka ylistyksenjohtajaksi -opetussarja, osa 2
2023-09-25 18:30 - 20:00 | Zoom

Parantumisen ilta
2023-09-30 16:00 - 19:00 | Valotalo, Matinkartanontie 13 A, Espoo, 02230, Suomi
Ilta ylistykselle ja parantumiselle. Vesa Seppälä opettaa parantumisesta. Riitta Rönnqvist johtaa ylistystä Juhani Junnu Aaltosen kanssa. Rukousta sairaiden puolesta.

Matka ylistyksenjohtajaksi -opetussarja, osa 3
2023-10-02 18:30 - 20:00 | Zoom

Kristus keskellämme -ilta
2023-10-04 18:00 - 20:00 | Valotalo, Matinkartanontie 13 A, Espoo, 02230, Suomi
Valoa näkyvissä -ilta on Kristus keskellämme -tapahtuman keskiviikkoillan tilaisuus. Risti saatetaan tilaisuuteen kävellen 4,5 km Pyhittäjä Herman Alaskalaisen kirkolta (Kaupinkalliontie 2) klo 16.45 lähtien. Tapahtuman järjestää Espoon ja Kauniaisten ekumeeninen toimikunta.

Kansallinen Rukouverkoston rukouspäivä
2023-10-07 11:00 - 19:00 | Tampere

Parantumisen ilta
2023-10-10 18:00 - 20:00 | Albergan kartano, Sokerilinnantie 7, Espoo, 02600, Suomi
Healing Rooms Finlandin järjestämä Parantumisen ilta Albergan kartanolla. Ylistystä johtaa Riitta Rönnqvist band, mukana Junnu Aaltonen. Tarjolla teetä ja kahvia sekä parantumistodistuksia ja rukouspalvelua.

Parantumisen ilta
2023-10-14 16:00 - 19:00 | Valotalo, Matinkartanontie 13 A, Espoo, 02230, Suomi

Herätysliikehdintä haastattelu TV7-kanavalla
2023-10-31 19:00 - 19:30

Ylistys- ja rukouspäivä Rengon rukouskeskuksessa
2023-12-30 09:00 - 21:00 | Rengon rukouskeskus, Jokiniementie 73, Hämeenlinna, 14300

Ylistys- ja rukouspäivä Rengon rukouskeskuksessa
2024-02-10 11:00 - 19:00 | Rengon rukouskeskus, Jokiniementie 73, Hämeenlinna, 14300
11.00–12.00 Kanakeittolounas
12.00–14.30 Ensimmäinen kokous (ei zoomia):
Puhdistautuminen – väärien valintojen tunnistaminen ja tunnustaminen yksilötasolla, kristittyjen yhteisönä ja kansallisella tasolla.
Jumala kaipaa nöyriä sydämiä, hänen omiaan, jotka rukoillen etsivät hänen kasvojaan ja kääntyvät omilta teiltään. Hän on luvannut kuulla heitä, antaa anteeksi ja myös parantaa heidän maansa (2. Aik. 7:14). Onko jotain mikä estää sinua olemasta suolana ja valona lähimmäistesi keskellä ja tässä maassa? Jotain mikä vielä pidättää Jumalan valtakunnan vaikutusta sinun elämässäsi? Annetaan Pyhän Hengen tutkia meitä ja johtaa meidät kääntymiseen siellä missä sitä tarvitaan.
14.30–15.30 Nyyttäripöytä, kahvit ja ulkoilua
15.30–18.00 Toinen kokous (myös zoom):
Elävien kivien kartoitus – talenttien ja lahjojen tunnistaminen, oman kutsun työstäminen
(varaa kynää ja paperia)
Mikä Jumalan elävä kivi olet, mikä on tehtäväsi? Jos jo tunnistat tehtäväsi, kerro muillekin. Jos et vielä tiedä tehtävääsi, rukoillaan sen löytymiseksi. Tavoitteena on tunnistaa talenttimme, rohkaistua ottamaan ne käyttöön ja alkaa kehittää niitä. Tavoitteena on myös tutustua toisiimme, jotta voimme hahmottaa rakenteilla olevaa kristittyjen yhteyttä ja kannustaa toisiamme tehtävissämme.
18.00–18.30 Ehtoollinen (myös zoom)
18.30–19.00 Iltakahvit ja -teet kahvipöydän lopuista antimista
19.00 Hyvää kotimatkaa!
Tapahtumassa kerätään rakkauden lahja kulujen kattamiseksi.
Ilmoittautuminen

Ylistys- ja rukoustapahtuma Espoon Valotalolla
2024-02-23 - 2024-02-24 | Valotalo, Matinkartanontie 13 A, Espoo, 02230, Suomi
Lämpimästi tervetuloa helmikuiseen rukoustapahtumaan, jossa saavumme erilaisista taustoista käsin viettämään aikaa ylistyksessä sekä kuuntelevassa ja julistavassa rukouksessa, kutsuen Jumalan Suomelle olevaa hyvää, alkuperäistä suunnitelmaa nousemaan esiin!
Lähtökohta on tulla kuulolle, rohkeasti Isää lähestyen – ja sen voimme yhdessä tehdä. Mitä Hän onkaan unelmoinut Suomesta jo ennen ajan alkua? Olkoon yhteinen halajamisemme se, että Jeesus saisi täältä kaiken sen, mistä on maksanut kalliin hinnan!
Tilaisuudet sisältävät monipuolista, niin aktivoivaa kuin rauhallista rukousta, musiikkia ja ylistämistä, rohkaisevia alustuksia, varustavaa raamatunopetusta, sekä mahdollisuuksia luovalle ilmaisulle pyrkiessämme kuuntelemaan Häntä Suomea ajatellen. Tulemme avoimin mielin yhteen etsimään Herraa – uskoen saavamme kohdata Hänet.
Tavoitteena on, että uskon yhteys eri kristittyjen kesken saisi alati vahvistua siunataksemme maatamme juuri siihen toivoon ja tulevaisuuteen, mikä sille on varattu. Yhteiseksi hyödyksi ja yhtenäisessä ja jatkuvassa siunaamisessa olevan voiman vuoksi, tapahtuman jälkeen on tarkoitus muodostaa esiin nousseista rukous- ja julistuspointeista yksinkertainen kooste, jonka toivomme voivamme jakaa myös niille, jotka eivät tapahtumassa olleet.
Aikataulu:
Pe 23.2. klo 18:00
La 24.2. klo 10:00, 13:30, 17:00
Lauantaina tarjolla keittolounas ja kahvit
Ilmoittautuminen

Parantumisen & ylistyksen viikonloppu
2024-03-15 17:00 - 2024-03-16 19:00
Ylistys.fi on mukana, osana Parantumisen Verkostoa, järjestämässä parantumisen ja ylistyksen viikonlopun Muuramessa Keski-Suomessa 15.-16.3.2024. Ilmoittaudu mukaan viimeistään 7.3.2024!
Paikka: Mäkelänmäen koulu, Mäkeläntie 8, 40950 Muurame.
Tilaisuuden ohjelma:
Perjantai-ilta 15.3.

17.30 – 18.15 Ilmoittautuminen, kahvi & sämpylä
18.30 Tervetuloa-sanat. Missä ajassa elämme? Mitä Jumala puhuu juuri nyt Suomelle? Mihin Herra kutsui meitä syksyllä 2022 – profeetallinen kehotus.
19.00 Ylistystä
19.30 Palvelutöiden lyhyet esittäytymiset, 1-2 min /palvelutyö. Yhteistä rukousta, ylistystä, virtaamista.
Illan päätös klo 21.00

Lauantai 16.3.

09.00 Ovet avataan, kahvi & sämpylä
09.45 Ylistys
10.10-12.00 Työpaja I. Jumalan äänen kuuleminen ja armolahjat. Jukka Jämsen ja Miisu Piipari fasilitoivat.
12.00 – 14.00 Yhteyden lounas
14.00-16.00 Työpaja II. Parantumispalvelutöiden välinen yhteys. Missä ajassa elämme, ja miksi juuri nyt tarvitsemme yhteyttä, tervettä harkintaa ja rohkeaa yhteistä liikkellelähtöä? ”Etsimme puuttuville sukille pareja”. Markku Laitinen ja Riitta Rönnqvist fasilitoivat.
16.00-17.00 Iltapäiväkahvi & verkostoitumista
17.00-20.00 Avoin iltatilaisuus, Parantumisen ja ylistyksen ilta. Lyhyet terveiset viikonlopusta: mitä Herra puhuu juuri nyt. Ylistystä & yhteinen rukouspalvelu sairaiden puolesta.

Ruokailut
Ruokailut (sisältyvät osallistumismaksuun):
15.3.Tervetuloa kahvi + sämpylä, 16.3. aamukahvi + sämpylä ja lounas sekä iltapäiväkahvi.
Ilmoittautuminen
Pyydämme sinua ilmoittautumaan tapahtumaan 7.3.2024 mennessä Parantumisen verkoston ilmoittautumissivulla
Majoittuminen
Majoituksen jokainen hoitaa itse.
Muuramen Riihivuoressa (laskettelupaikka) on saatavissa mökkejä vuokralle, alk. 80€.
Jyväskylässä (n. 15 km Muuramesta) on hotelleja, esim.:

Omena n. 80 €/huone.
Alba 108 € sis. aamiaisen
Scandicit: Laajavuori 144 € ja Station 125 €
Hostel Laajis 52 €

Tiedustelut tapahtumasta
Tiedustelut ja kysymykset sähköpostitse: yhteys@parantumisenverkosto.fi
Ilmoittautuminen on sitova, eikä maksua palauteta. Jos et syystä tai toisesta pääsekään tulemaan, oman ilmoittautumisen voi siirtää toisen henkilön nimiin.

Kutsu 7 Yhteiskunta-alueelle -Zoom
2024-04-09 18:00 - 20:00
Uskomme että tehtävämme Kristuksen maailmanlaajuisena seurakuntana maanpäällä on kaksitahoinen – toisaalta rukoilla, ja toisaalta vaikuttaa maailmassa (itse kukin niillä paikoilla, jonne Jumala on meitä kutsunut). Niin tärkeät kuin 5-tahoiset palveluvirat ovatkin, meitä ei ole kutsuttu vaikuttamaan pelkästään niiden kautta, vaan rakentumaan valmiiksi ”kaikkiin hyviin töihin”. Olemme kokoontuneet Aamuylistys Zoomissa yhteisöllä rukoilemaan Suomen puolesta pian 2,5 vuoden ajan. Mitä jos Jumala kutsuukin meitä itseä olemaan osa rukousvastausta?

Espoo Celebration
2024-04-14 16:00 - 19:00 | Valotalo, Matinkartanontie 13 A, Espoo, 02230, Suomi
Tervetuloa Espoon seurakuntien yhteiseen jumalanpalvelukseen Valotalolle (Matinkartanontie 13, Matinkylä) SU 14.4.2024 klo 16.00 (kirkkokahvit). Tilaisuus tulkataan suomeksi. Lapsille pyhäkoulu. Tilaisuudessa juhlistamme myös kansanedustaja-pastori Antero Laukkasen kirjan ”Kansanedustajan salainen elämä” englanninkielistä versiota.
Valotalon pihassa on rajoitetusti parkkitilaa, mutta lisää löytyy lähikaduilta ja Iso Omenasta.
Voit osallistua jumalanpalvelukseen etäyhteyden kautta osoitteessa: bit.ly/espoonvapis
Jos tarvitset hissiä, tule Hauenkalliontien puoleiselle ovelle ja soita p. 046 954 2416.

Ylistys.fi ry vuosikokous
2024-04-27 14:00 - 16:00
Yhdistyksen vuosikokous jäsenille.

Ylistys- ja rukouspäivä Rengossa
2024-05-18 11:00 - 19:00 | Rengon rukouskeskus, Jokiniementie 73, Hämeenlinna, 14300
Aikataulu:
Klo 11.00-12.00 Yhteinen lounas
Klo 12.00-14.30 Ensimmäinen kokous (myös zoom)
Klo 14.30-15.30 Nyyttäripöytä, kahvit ja vapaata ulkoilua
Klo 15.30-18.00 Toinen kokous (myös zoom)
Klo 18.00-18.30 Ehtoollinen (myös zoom)
Tapahtumassa kerätään rakkauden lahja kulujen kattamiseksi.
Ilmoittautuminen

Yhteys- ja ylistyspäivä Rengossa
2024-09-14 12:00 - 20:30 | Rengon rukouskeskus, Jokiniementie 73, Hämeenlinna, 14300
Tervetuloa Yhteys- ja ylistyspäivään Rengon Rukouskeskukseen la 14.9.2024! Katamme yhteisen pöydän lounaan, päivällisen ja Herran ehtoollisen muodossa ja jaamme toisillemme ajatuksia Jumalan suunnitelmasta murtaa katkeruuden kulttuuri miesten ja naisten väliltä. Rukoilemme ja kuuntelemme yhdessä mitä Herra haluaa meille puhua. Tämän pohjalta keräämme ajatuksia lokakuun 12pv:n Suuri Sovituspäivä -paastotapahtuman toteutukseen. Olet tervetullut osallistumaan koko päivään tai osaan siitä.

Aikataulu: Klo 12.00-13.00 Yhteinen lounas (nyyttärit) Klo 13.00-17.00 Jumalan suunnitelma miesten ja naisten välisen rikkoutuneen yhteyden sovittamiseksi. Rukousta ja Jumalan kuuntelua 12.10. paastotapahtuman toteutuksesta.Klo 17.00-18.00 Päivällinen (nyyttärit) Klo 18.00-20.30 Ylistyskokous ja ehtoollinen Iltapalaa tarjolla
Ilmoittautuminen

Suuri Sovituspäivä - rukoustapahtuma
2024-10-12 17:30 - 22:00 | Valotalo, Matinkartanontie 13 A, Espoo, 02230, Suomi
Ilmoittaudu tapahtumaan
Kutsumme hengellisiä johtajia ja kristittyjä rukoukseen, paastoon ja parannuksentekoon Suomen naisten ja miesten välisen katkeruuden kulttuurin murtamiseksi, sekä sukupolvien välisen sovituksen ja ennalleenasettamisen puolesta 10.-12.10. 2024. Kokoonnumme paaston viimeisenä iltana Espoon Valotalolla La 12.10 klo 17.30 tekemään parannusta, ja julistamaan Jumalan valmistamaa sovitusta sekä ylistyksessä vapauttamaan Pohjoisen äänet.
Ylistyksessä palvelee Riitta Rönnqvist, Scandinavian Metal Praise, Norjan saamelainen Arild Måsø sekä ylistystanssijoita Sari Pertun johdolla.
________________________________
Suuri Sovituspäivä -rukoustapahtuma
Aika: La 12.10 klo 17.30-22.00
Paikka: Espoon Valotalo, 2krs. Matinkartanontie 13a
Edeltävä paasto 10.-12.10. (kotona tai pienissä ryhmissä)
_____________________________________
Olemme rukouksessa kyselleet Jumalalta viimeisen kolmen vuoden aikana: Mikä on strateginen rukous Suomen puolesta?
Koimme Herran kehoittavan meitä: Suomessa vallitsee katkeruuden kulttuuri miesten ja naisten välillä. Tulkaa eteeni tehden parannusta tästä synnistä. Haluan vapauttaa teidät ja uudistaa miesten ja naisten keskinäisen yhteyden ja kunnioituksen. Haluan asettaa ennalleen vanhemmuuden, joka kutsuu seuraavan sukupolven esiin, ottamaan paikkansa Jumalan suunnitelmissa.
2.Aikakirja 7:14 lupaus rohkaisee meitä: ”jos silloin kansani, jonka olen ottanut omakseni, nöyrtyy ja rukoilee, kääntyy minun puoleeni ja hylkää pahat tiensä, niin minä kuulen sitä taivaaseen, annan sen synnit anteeksi ja teen sen maan jälleen terveeksi.”
Esterin kirjassa Mordokai edusti sekä mieheyttä, että hengellistä vanhemmuutta. Hän tunnisti Jumalan asettaneen nuoren – vieläpä nuoren naisen – Esterin – ratkaisevaan osaan Jumalan pelastussuunnitelmassa. Toteutui sekä sukupolvien, että kahden sukupuolen keskinäinen yksimielisyys ja siunaus. Tämän siunauksen tarvitsemme myös Suomessa.
PAASTON SUUNNITELMA 10.–12.10. 2024.
• To 10.– Pe 11.10.2024 paasto ja rukous kotona tai pienissä ryhmissä – odotetaan Herraa – annetaan Totuuden puhua – millaista kääntymistä tarvitaan – mitkä tiet tulisi hylätä – mihin tarvitaan sovintoa? Täältä löydät Raamatunpaikkoja ja ohjausta sydämen valmistamiseen.
• La 12.10. alkaen klo 17.30. Valotalo 2 krs, Matinkartanontie 13a Espoo. Kokoonnumme yhteen, teemme parannusta, rukoilemme ja ylistämme Jumalaa Hänen valmistamasta eheydestä Suomen sukupolville.

Ulko-ovia on kaksi: liikenneympyrän vieressä sekä rakennuksen sisäpihan puolella.
Valotalossa ei olla ulkokengissä, joten varaathan omat sisäkengät tai sukat mukaan. Kenkäsuojia saa paikanpäältä.
Pysäköintipaikkoja on vain rajatusti koulun pihalla. Lisää paikkoja löydät mm. Matinpuronpolun parkkipaikalta tai Urheiluhallin parkkipaikalta

Tapahtumaa järjestää:
Ylistys.fi ry, Majakka-seurakunta, Kansallinen rukousverkosto KRV, Ylistyksen leiritulet-verkosto, Abigail Ministries. Mukana: Scandinavian Metal Praise, Ilmestysmaja uy, Kansallisaarre, Andy & Sirkku Chambers ja Arild Måsø, sekä siskoja sekä veljiä eri seurakunnista PK-seudulta ja ympäri Suomen.
Tapahtuma kantaa yhteistä näkyä https://amillionwomen.org -aloitteen kanssa mutta ei liity siihen virallisesti.

Live-ylistystapahtuma - Kiitos nousee Suomesta!
2024-10-26 | Valotalo, Matinkartanontie 13 A, Espoo, 02230, Suomi
Lokakuun lopussa on usea historiallisesti merkittävä syy nostaa Jumalalle kiitos Suomesta. Kokoonnumme La 26.10. klo 17.30 Espoon Valotalolle yksimielisesti kiittämään Jumalaa kaikesta siitä hyvästä, mitä Hän on tehnyt kansallemme vuosisatojen aikana sekä vuonna 2024!

Ohjelma:
klo 17.30 Kiitosateria (nyyttärit)
Katamme pitkän pöydän ja asetumme yhteyden aterialle.
Aterian aikana Cédric Placentino tekee katsauksen Jumalan käden liikkeisiin Suomen historian aikana. Elina Placentino jakaa aiheesta, miten tärkeää tuleville sukupolville on opettaa Raamatun vaikutuksesta yhteiskuntamme rakentajana.
klo 18.15– Ylistys ja kiitos
Siirrymme ylistys- ja kiitososioon Valosalissa. Vapautamme pohjoisen äänet ylistyksessä, ylistystanssissa ja kiitosrukouksissa. Ylistystä johtaa Riitta Rönnqvist, Junnu Aaltosen ja Scandinavian Metal Praise soittajien kanssa. Ylistystanssia johtaa Sari Perttu.
Ylistyksen lomassa on mahdollisuus tulla osallistujana johtamaan kiitosrukousta aiheittain.
Ylistyksen lomassa myös Riikka Ikonen jakaa aiheesta, mikä on kutsumme Jeesukseen uskovina suomalaisina ottaa vastaan kansakunnan tulevaisuuteen vaikuttamisen tehtävä.
’Olkaamme sen tähden hänen välityksellään alati uhraamassa Jumalalle kiitosuhria, niiden huulten hedelmää, jotka tunnustavat hänen nimeään.’ (Hepr. 13:15)
klo 21.00 Tapahtuma päättyy.

Taustaa:
Suomessa ei perinteisesti ole ollut kansallista Kiitospäivää, mutta historiallisesti juuri lokakuun loppu antaa meille useita syitä juhlia Jumalan johdatusta ja hyvyyttä kansamme vaiheissa.
Lokakuun viimeisenä päivänä vuonna 1517 Martti Luther naulasi teesinsä Wittenbergin kirkon oveen. Silloin sai alkunsa uskonpuhdistus, joka johti raamatunkäännöstyöhön ja lukutaidon opettamiseen myös Suomessa ja näin synnytti kansan sivistystyön.
300 vuotta myöhemmin lokakuun viimeisenä päivänä vuonna 1817 Suomessa syntyi itsenäinen luterilainen kirkko Suomen sodan jälkimainingeissa. Suomella oli tässä nivelkohdasssa varjelus ja oli kansakuntamme kehittymisen kannalta ratkaisevaa, että kirkkoamme ei tuolloin liitetty osaksi Venäjän ortodoksista kirkkoa. Sen sijaan saimme säilyttää protestanttisen perinteemme ja alkaa itsenäisesti kehittämään kansaamme oman luterilaisen kirkon toiminnan kautta.
Kirkon toimintarakenteet vahvistuivat ja muodostuivat myöhemmin kunnalliseksi ja samalla myös valtakunnalliseksi hallintorakenteeksi, sekä lainsäädännön että terveydenhuollon osalta. Näin kehittyivät vähitellen edellytykset itsenäisen valtion vastuiden kantamiselle. Sadan autonomian vuoden sekä kansakunnan rakenteiden kehittämisen jälkeen, tuo itsenäisyys voitiin vihdoin saavuttaa.
Viime vuosikymmeninä Suomessakin on loka-marraskuun vaihteessa alettu juhlimaan amerikkalaisena tuontituotteena tänne rantautunutta juhlaa, joka kutsuu juhlimaan pimeyttä, pelkoa ja kauhua, tehden siitä kepeää ja hauskaa.
Aloitetaan sen sijaan uusi perinne, jossa muistelemme Jumalan hyvyyttä historiassa ja nykyajassa vuoden pimeimpänä aikana!
Tapahtumaa järjestää: Ylistys.fi ry, Majakka-seurakunta, Truth and Transformation Nordic sekä Kansallisaarre.
Tapahtumassa kerätään rakkauden lahja kulujen kattamiseksi.
Ilmoittaudu tapahtumaan

Kristittynä vaikuttamisesta kaikilla yhteiskunnan osa-alueilla
2024-11-12 18:30 - 20:30 | Zoom
Roope Laukkonen, Ruurikkalan YWAM keskuksesta, tulee vieraaksemme Zoomiin puhumaan kristittynä vaikuttamisesta kaikilla yhteiskunnan osa-alueilla.
Keskustelemme ajankohtaisesta maailmantilanteesta Roopen kanssa, ja siitä miten Jeesus tänä aikana haluaa ilmestyä seurakuntaansa kautta jokaisella elämän alueella.
Roope on Missionuorten pitkäaikainen johtaja, ja monissa haasteissa koeteltu pioneeri jolla on Jeesuksen palava rakkaus sydämessään.
Tule mukaan kuulolle!
Zoomlinkin löydät Whatsapp kanavistamme tai voit pyytää sen yhteys@ylistys.fi

Täynnä kirkautta -konferenssi
2024-11-15 - 2024-11-17 | Kasavuoren Koulukeskus, Kasavuorentie 1, Kauniainen, 02700, Finland
Kolmen päivän ajan ylistystä, rukousta, opetusta ja mahdollisuus Jumalan kohtaamiseen NewHope -seurakunnan Täynnä kirkautta konferensissa 2024. Puhujavieraana pastori Henry Madava Ukrainasta. Ylistyksessä Ylistys.fi band.
Päivämäärät:

Perjantai 15.11.2024 klo 18:30
Lauantai 16.11.2024 klo 10:30 ja 18:00
Sunnuntai 17.11.2024 klo 10:30 ja 18:00

Tule Mukaan!

Vuosikokous 2025
2025-05-29 18:00 - 19:00 | Zoom
Ylistys.fi ry yhdistyksen sääntömääräinen vuosikokous zoomissa jäsenille. Liittymislinkki ja kutsu lähetetään jäsenille sähköpostitse.
